Eugen von Böhm-Bawerk
Store norske leksikon,Økonomi og næringsliv,Samfunnsøkonomi,Økonomer
Eugen von Böhm-Bawerk var en østerriksk samfunnsøkonom og politiker. Han var professor i Innsbruck fra 1881 og i Wien fra 1904 samt flere ganger finansminister i Østerrike.
Böhm-Bawerks hovedverk er Kapital und Kapitalzins (2 bd., 1884–89). I bind 1, Geschichte und Kritik der Kapitalzinstheorien, ga han en bred oversikt over alle tidligere kapitalrenteteorier og i særdeleshet en kritikk av Karl Marx' lære om merverdien. I bind 2, Positive Theorie des Kapitals, fremla han sine egne teorier om kapitalrentens grunnlag. Hans teorier vant vid utbredelse, særlig i den tysktalende verden, og han ble betraktet som en av den samfunnsøkonomiske vitenskapens betydeligste teoretikere.Böhm-Bawerk ble utnevnt til æresdoktor ved Universitetet i Oslo i 1911. Les mer i Store norske leksikon kapitalrente Karl Marx samfunnsøkonomi